
ΑΠΟΣΠΑΣΜΑ                        
Από το πρακτικό της με αριθ. 33ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 309/2023
Στη Λευκάδα σήμερα  στις 8 του μηνός Αυγούστου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 18708/4-8-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τέσσερα (4) θέματα Εκτός Ημερήσιας Διάταξης.

ΘΕΜΑ 1ο:  Απόφαση Ο.Ε. για αποζημίωση ιδιώτη κ. Β.Μ. 

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος  εισηγούμενος το θέμα έθεσε υπόψη των μελών της Επιτροπής την εξής γνωμοδότησή του:


«Σύμφωνα με το αρ. 72 ν. 3852/2010, όπως αυτό τροποποιήθηκε με το αρ. 40 ν. 4735/2020, η Οικονομική Επιτροπή αποφασίζει το συμβιβασμό με αντικείμενο έως 60.000. 

Στη συγκεκριμένη περίπτωση με την με αρ. πρωτ. 355/10.01.2023 αίτηση του ο κ. Βασίλειος Μπουμπούλης ζήτησε την αποζημίωσή του για ζημία που προκλήθηκε στο με αρ. κυκλοφορίας ΙΒΙ-7728 ι.χ.ε. όχημα ιδιοκτησίας του, μάρκας SUBARU IMPREZA, χρώματος μαύρου, από ανεπιτήρητο βοοειδές, το οποίο προσέκρουσε στο κινούμενο όχημα του και ειδικότερα επί του μπροστινού μέρους του και επί της δεξιάς πλευράς αυτού, προκαλώντας του υλικές ζημίες.  

Με το υπ’ αριθμ. πρωτ. 1353/28.07.2023 έγγραφό του, το Αυτοτελές Τμήμα Τοπικής Οικονομικής Ανάπτυξης του Δήμου εισηγείται την αποζημίωση του πολίτη. 

Το συμβάν καταγράφηκε νόμιμα από το Τ.Τ. Λευκάδας, συνταχθέντος σχετικά του υπ’ αριθμ. πρωτ. 2514/18 δελτίου οδικού ατυχήματος υλικών ζημιών της 25.12.2022. 

Το κόστος αποκατάστασης της ζημίας, σύμφωνα με την αίτηση του ιδιώτη ανέρχεται σε: 1. 1.000,00 ευρώ για την παροχή υπηρεσιών επισκευής, διόρθωσης και αντικατάστασης των βλαβέντων ανταλλακτικών, 2. 930,00 ευρώ για αγορά ανταλλακτικών, καθώς και 3. 360,00 ευρώ για το κόστος μίσθωσης έτερου οχήματος, ήτοι συνολικά σε (1.000,00 + 930,00 + 360,00=) 2.290,00 ευρώ. Το κόστος αυτό προκύπτει από νόμιμα φορολογικά παραστατικά (απόδειξη λιανικής πώλησης, αποδείξεις παροχής υπηρεσιών και προσφορά συνεργείου).

Έτσι, η αξίωση του ιδιώτη επιβεβαιώνεται πλήρως ως προς την ουσιαστική της βασιμότητα. 

Περαιτέρω, τυχόν μη επίτευξη του συμβιβασμού σημαίνει ότι η υπόθεση θα οδηγηθεί στα δικαστήρια, όπου είναι ιδιαίτερα πιθανό η απαίτηση του ιδιώτη να επιβαρυνθεί και με επί πλέον ποσά, όπως ιδίως αποζημίωση για μείωση αξίας του οχήματος και ηθική βλάβη, καθώς και δικαστική δαπάνη.  

Συνεπώς, κατά την κρίση της υπηρεσίας μας, ο εξώδικος συμβιβασμός για την υπόθεση αυτή  είναι προς το συμφέρον του Δήμου. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε.:

1) να κάνει δεκτή την αναφερόμενη ανωτέρω αίτηση υπ’ αριθμ. πρωτ. 355/10.01.2023.

2) να αποφασίσει τον εξώδικο συμβιβασμό στην υπόθεση του αιτούντος και να του καταβάλει το συνολικό ποσό των 2.290,00 ευρώ σε πλήρη και ολοσχερή εξόφλησή του. 

3) να διαβιβάσει την υπόθεση στην Οικονομική Υπηρεσία για την πληρωμή του ποσού του συμβιβασμού.» 

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

1) κάνει δεκτή την αναφερόμενη ανωτέρω αίτηση υπ’ αριθμ. πρωτ. 355/10.01.2023.

2) τον εξώδικο συμβιβασμό στην υπόθεση του αιτούντος και να του καταβάλει το συνολικό ποσό των 2.290,00 ευρώ σε πλήρη και ολοσχερή εξόφλησή του. 

3) να διαβιβάσει την υπόθεση στην Οικονομική Υπηρεσία για την πληρωμή του ποσού του συμβιβασμού.



Η απόφαση αυτή πήρε αύξοντα αριθμό: 309/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

